

**ТУРИСТИЧКА ОРГАНИЗАЦИЈА БИЈЕЉИНА**

|  |
| --- |
| **Кнеза Милоша 30,Бијељина** Тел:+387 (0) 55/224-511, Факс: +387 (0) 55/224-510,  e-mаil: [turistbn@gmail.com](mailto:turistbn@gmail.com)**www.bijeljinaturizam.com** |

**ПРОГРАМ РАДА**

**ТУРИСТИЧКЕ ОРГАНИЗАЦИЈЕ ГРАДА БИЈЕЉИНА**

**ЗА 2021. ГОДИНУ**

Бијељина, фебруар 2021. године

Садржај

[УВОД 3](#_Toc63410031)

[УВОДНЕ НАПОМЕНЕ 4](#_Toc63410032)

[АНАЛИЗА СТАЊА ТУРИЗМА НА ПОДРУЧЈУ ГРАДА БИЈЕЉИНА 5](#_Toc63410033)

[**Табела 1.** *Доласци и ноћење домаћих и страних туриста**од 01.01.2020 – 31.12.2020. године.* 5](#_Toc63410034)

[**Табела 2.** *Приказ укупних долазака и ноћења туриста од 01.01.2020 – 31.12.2020. године.* 6](#_Toc63410035)

[**График 1**. *Графички приказ долазака и ноћења туриста* 6](#_Toc63410036)

[ИЗВОД ИЗ ПРОГРАМСКОГ САДРЖАЈА СТРАТЕГИЈЕ ЛОКАЛНОГ РАЗВОЈА ГРАДА БИЈЕЉИНЕ ОД 2014-2023. ГОДИНЕ (РЕВИДИРАНА СТРАТЕГИЈА ЗА ПЕРИОД ОД 2019-2023) 7](#_Toc63410037)

[**1. Унапређење општих услова за прихват и боравак туриста у туристичким мјестима (комунално опремање и одржавање, подстицање изградње спортско-рекреативних и других пратећих садржаја забавног карактера од интереса за туризам и др.):** 7](#_Toc63410038)

[2.Усмјеравање и координација активности носилаца туристичке понуде на обогаћивању и подизању нивоа квалитета туристичких и комплементарних садржаја и стварању атрактивног туристичког производа у туристичким мјестима: 8](#_Toc63410039)

[***2.1 .Секторски циљ:*** 8](#_Toc63410040)

[***2.2. Израда и постављање туристичке сигнализације на територији Града Бијељина*** 8](#_Toc63410041)

[***2.3. Организација манифестација*** 9](#_Toc63410042)

[**3.Организовање туристичке информативно – пропагандне дјелатности, културних, спортских и других манифестација од интереса за унапређење туризма општине, односно града:** 9](#_Toc63410043)

[**4.Промоција туриситичког производау модерној технологији и на друштвеним мрежама.** 10](#_Toc63410044)

[**5. Активности директног маркетинга (привредни субјекти, удружења, образовне установе итд.)** 10](#_Toc63410045)

[**6.Промоција женског предузетништва у туризму** 10](#_Toc63410046)

[САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА 11](#_Toc63410047)

[ИНФОРМАТИВНО – ПРОПАГАНДНА ДЈЕЛАТНОСТ 12](#_Toc63410048)

[ОРГАНИЗОВАЊЕ МАНИФЕСТАЦИЈА 13](#_Toc63410049)

[ФИНАНСИЈСКИ ПЛАН УТРОШКА СРЕДСТАВА ПО МАНИФЕСТАЦИЈАМА ЗА 2021. ГОДИНУ ПРЕМА ПРОГРАМУ РАДА 15](#_Toc63410050)

# УВОД

Данас је туризам, једна од најјачих ''индустрија'' свијета, а за многе земље значајан извозни производ, те генератор запошљавања. Упркос осцилацијама у свјетској економији и разним догађајима који нарушавају глобалну стабилност, туризам показује фасцинантну отпорност на промјене у економском и друштвеном окружењу.

Туризам има директни утицај на друштвени производ и национални доходак, на платне билансе земље, на запосленост, на подизање животног стандарда, на инвестициону активност, на смањивање јаза између развијених и неразвијених регија, односно држава.

Туризам представља и кретање људи, добара, новца и информација. Он је основа економије многих земаља, нарочито је користан земљама у развоју, док је у неким сиромашним земљама једина дјелатност. Посебно је значајан његов мултипликативни ефекат у привредним токовима.

Тренд раста свјетског туризма је евидентиран у протеклих 20 година. Туризам је неопходно сагледати са више аспеката као што су економски, социјални и аспект животне средине како би се успоставили принципи одрживог развоја туризма.

Туристички производ веома сложен, јер је састављен из мноштва материјалних, природних и духовних вриједности, општи циљ би требао да буде привредни развој Републике, који би се заснивао на властитим компаративним предностима, домаћим ресурсима, тржишној основи и развоју оних грана и дјелатности који омогућавају веће запошљавање. Република Српска и Град Бијељина имају све претпоставке за развој туризма.

# УВОДНЕ НАПОМЕНЕ

Туристичка Организација Града Бијељина је основана Одлуком Скупштине Града Бијељина 02.10.2003. године ради вршења послова развоја, очувања и заштите туристичке вриједности на територији Града Бијељина. Сједиште Туристичке Организације Града Бијељина је у улици Кнеза Милоша број 30. Туристичка Организација ће током 2021. године у складу са могућностима епидемиолошких мјера изазване COVID 19 спровести бројне активности из свог пословања.

Улога Туристичке организације Бијељина у наредном периоду биће као и у досадашњем, свеобухватна промоција туристичких потенцијала Града Бијељина и пратеће активности у сврху стварања амбијента за реализацију.

Активности ће се односити на развој туристичког производа, промоцију, организацију манифестација, израду нове Веб платформе која ће имати двадесетак виртуелних шетњи којима ће се представити туристички производ нашег града. На овај начин туристи ће се моћи упознати са дестинацијом у коју долази.

Програмом рада за 2021. годину, Туристичка организација Града Бијељине наставља активности на развијању ефикасније промоције туристичких вриједности, дестинација и производа нашег Града, те подстицати остале туристичке субјекте ка задацима развоја и унапређења туризма.

У циљу успјешне реализације задатака, Туристичка организација Града Бијељине ће сарађивати са Градском управом Града Бијељине, релевантним институцијама при Влади Републике Српске, Привредном комором Бијељине, развојним агенцијама, међународним организацијама и другим организацијама у области туризма, са којима ће у заједничкој сарадњи дјеловати у правцу развоја, унапређења и промоције туризма Града Бијељине.

# АНАЛИЗА СТАЊА ТУРИЗМА НА ПОДРУЧЈУ ГРАДА БИЈЕЉИНА

За период од 01.01.2020. године до 31.12.2020. године у односу на исти период 2019. евидентиран је смањен број долазака и број ноћења. Боравишна такса за 2020. годину износи **75.042,64 КМ и мања је за 34 %** у односу на исти период за 2019. годину. Због новонастале ситуације која је изазвана Корона вирусом узроковане су негативне последице на сектор туризма како у читавом свијету тако и у Граду Бијељина. Подаци обрађени у табели су добијени од стране Завода за статистику Републике Српске.

|  |  |  |  |  |
| --- | --- | --- | --- | --- |
| **01.01.-31.12.2020. год** | **Доласци домаћих туриста** | **Ноћење домаћих туриста** | **Доласци страних туриста** | **Ноћење страних туриста** |
| **ЈАНУАР** | 891 | 2300 | 1046 | 2004 |
| **ФЕБРУАР** | 1498 | 2890 | 1261 | 2559 |
| **МАРТ** | 588 | 1383 | 424 | 1497 |
| **АПРИЛ** | 127 | 644 | 31 | 83 |
| **МАЈ** | 376 | 873 | 19 | 22 |
| **ЈУН** | 1012 | 1872 | 561 | 955 |
| **ЈУЛ** | 1162 | 2437 | 679 | 1299 |
| **АВГУСТ** | 2162 | 4518 | 2036 | 4366 |
| **СЕПТЕМБАР** | 1532 | 3330 | 968 | 1759 |
| **ОКТОБАР** | 1438 | 3722 | 924 | 1912 |
| **НОВЕМБАР** | 911 | 1434 | 306 | 570 |
| **ДЕЦЕМБАР** | 1066 | 1551 | 353 | 538 |
| **УКУПНО:** | **12763** | **26954** | **8608** | **17564** |

## **Табела 1.** *Доласци и ноћење домаћих и страних туриста**од 01.01.2020 – 31.12.2020. године.*

|  |  |  |
| --- | --- | --- |
| **01.01.-31.12.2020. год** | **УКУПНИ ДОЛАСЦИ** | **УКУПНО НОЋЕЊА** |
| **ЈАНУАР** | 1937 | 4304 |
| **ФЕБРУАР** | 2759 | 5449 |
| **МАРТ** | 1012 | 2880 |
| **АПРИЛ** | 158 | 727 |
| **МАЈ** | 395 | 895 |
| **ЈУН** | 1573 | 2827 |
| **ЈУЛ** | 1841 | 3736 |
| **АВГУСТ** | 4198 | 8884 |
| **СЕПТЕМБАР** | 2500 | 5089 |
| **ОКТОБАР** | 2362 | 5634 |
| **НОВЕМБАР** | 1217 | 2004 |
| **ДЕЦЕМБАР** | 1419 | 2089 |
| **УКУПНО:** | **21371** | **44518** |

## **Табела 2.** *Приказ укупних долазака и ноћења туриста од 01.01.2020 – 31.12.2020. године.*

## **График 1**. *Графички приказ долазака и ноћења туриста*

# ИЗВОД ИЗ ПРОГРАМСКОГ САДРЖАЈА СТРАТЕГИЈЕ ЛОКАЛНОГ РАЗВОЈА ГРАДА БИЈЕЉИНЕ ОД 2014-2023. ГОДИНЕ (РЕВИДИРАНА СТРАТЕГИЈА ЗА ПЕРИОД ОД 2019-2023)

## **1. Унапређење општих услова за прихват и боравак туриста у туристичким мјестима (комунално опремање и одржавање, подстицање изградње спортско-рекреативних и других пратећих садржаја забавног карактера од интереса за туризам и др.):**

Туристичка организација града Бијељине кроз манифестације које организује и које посвјећује потенцијалним туристима пружа слику о нашем граду. Сви туристички и привредни субјекти у циљу што квалитетнијег боравка туриста настоје употпунити садржај у својим објектима.

**Етно село ''Станишићи''** је изградњом терена за тенис, на шљаци, погодно за рекреацију и организовање турнира, фудбалским стадионом са квалитетно припремљеним травнатим тереном и системом за наводњавање, игралиштем за кошарку, рукомет, одбојку и малим фудбалом на асфалтној бази употпунио садржај за боравак гостију.

У саставу туристичког комплекса Етно села "Станишићи", поред етно музеја, ресторана, хотела, планинских кућица, свечаних салона, стадиона и спортских терена, налази се и новоизграђени, савремени и модерно опремљени Велнес & СПА центар "ЛЕОНИДА" на површини од 2.500 м². Центар је пројектован пратећи досадашња архитектонска рјешења у Етно Селу "Станишићи", уклапајући се у комплетан амбијент села, а са хотелом "РАС" повезан је топлом везом. Велнес & СПА центар "ЛЕОНИДА" има затворени базен, сауна центар, масажу и хидро масажне каде, парна купатила, козметичке салоне и савремени фитнес центар, што је потребно за врхунски одмор и релаксацију посјетиоцима и гостима у Етно селу "Станишићи".

**Семберски салаш** је пријатни и садржајнији баравак туриста створио изградњом базена, школе јахања – рекреативно јахање, вожњом фијакером – санкама, гађање луком и стријелом.

**Бања Дворови** својим гостима омогућује кориштење терена за кошарку, тенис, рукомет, одбојку на пијеску, гимнастичку салу, сауну, као и олимпијски базен, два јуниорска и два дјечија базена, све у циљу пријатнијег боравка туриста.

**Хотел „Дрина“** је смјештен у центру Града Бијељина, тачније прекопута аутобуске станице и недалеко од градског парка. Гостима се пружа могућност да се одмарају, да испробавају укусне слане и слатке специјалитете, као и врсна вина при том гледајући на панораму града и да се релаксирају у савременом Spa i Wellness центру. Удобност, елеганција и семберски угоститељски шарм враћају се на широм отворена врата обновљеног хотела „Дрина“.

**Хотел „Ривер“** се налази на одличној локацији у непосредној близини Етно села Станишић и граничног прелаза Павловића мост. Потребно је мање од 15 минута вожње да дођете у хотел од центра Бијељине. Од међународног аеродрома Никола Тесла хотел је удаљен 110 км, од аеродрома Тузла 75 км, од аеродрома Сарајево 190 км. У близини је аутопута Београд – Загреб и већих градова у Србији, Београда и Новог Сада око 120км.

Са модерним, савременим дизајном, елегантном и опремом врхунског квалитета све собе Хотела Ривер су направљене да задовоље све потреба искусног путника, те да им обезбеди беспрекоран конфор. Хотел гостима нуди 39 пространих топлих соба и апартмана капацитета 97 гостију,опремљених свим садржајима неопходним за потпуни одмор и опуштање, укључујући кабловску телевизију, мини бар, фен, интернет конекцију, централни сеф итд. Све смјештајне јединице су климатизоване. Гостима је на располагању бесплатан паркинг са 65 мјеста која су под сталним видео надзором. У склопу хотела налази се ресторан капацитета 100 мјеста са љетном баштом, маркет отворен 24 часа.

**Мотел „Шумице“** у својој понуди нуди луксузне, климатизоване собе и апартмане као и предсједничке апартмане. Сви смјештајни капацитети опремљени су по највећим свјетским стандардима и задовољавају међународне критерије мотела високе категорије.

**Хотел „Хома“** је објекат који нуди савршен спој модерног стила и традиционалног угођаја. Одлична локација у самом центру града омогућује нашим гостима да до бројних ресторана и кафића стигну пјешице уз минимални губитак времена осјете и упознају се са свим чарима у којима могу уживати у нашем граду.

**Д.О.О. ,,Глобус Тим"** омогућио је Бијељини и Семберији да стари рибљи ресторан засија у љепшем и функционалнијем издању него што је био некада. Топлину унутрашњости ресторана употпуњује љепота локације језера и манастира Свете Петке. Менаџмент предузећа настоји да гости у ресторану, осим пријатне атмосфере, уживају и у изобиљу квалитетне хране, како рибе и рибљих специјалитета, тако и осталих јела која су у понуди на трпезама плодне Семберије. Визија ресторана је да некадашњи рибљи ресторан ,,Пет језера,, постане мјесто гдје се радо долази и проводи вријеме, а професионално и љубазно особље потрудиће се да свакигост пожели да поново дође.

## 2.Усмјеравање и координација активности носилаца туристичке понуде на обогаћивању и подизању нивоа квалитета туристичких и комплементарних садржаја и стварању атрактивног туристичког производа у туристичким мјестима:

***2.1 .Секторски циљ:*** Повећати конкурентност Бијељине као туристичке дестинације,

***Очекивани секторски исход:*** Повећан број долазака и ноћења за 11 % 2023. године у односу на 2019. годину. Већи прилив новца у буџет од наплаћених боравишних такси за 11 % 2023. година у односу на 2019. годину; повећан укупан приход од туризма/у туристичким дестинацијама за 15 % у 2023. години у односу на 2019.годину; повећан број радних мјеста у сектору туризма за 8 % у 2023. годину у односу на 2019. годину; повећан број ангажованих туристичких водича у туристичкој сезони за 15 % у 2023 години у односу на 2019. годину; валоризовано 14 нових туристичких производа до краја 2023 године, које до 2019 године нису биле у понуди на туристичком тржишту; унапређење промоције Бијељине као атрактивне туристичке дестинације по градовима БиХ и земљама окружења;

***2.2. Израда и постављање туристичке сигнализације на територији Града Бијељина*** побољшан имиџ Града: Број текстова у интернационалним, националним и локалним медијима, број прилога и емисија на ТВ и Радио станицама у Републици Србији и БиХ за 15 % у 2023 годину у односу на 2019. годину.

***2.3. Организација манифестација*** повећан број посјетилаца манифестација за 20% у 2023 години у односу на 2019. годину; Побољшан имиџ Града: број посјета званичној интернет страници Туристичке организације Града; број текстова у интернационалним, националним и локалним медијима, број прилога и емисија на ТВ и Радио станицама за 15 % у 2023 години у односу на 2019. годину.

***Индикатори секторског циља:*** Број долазака и ноћења; Прилив новца у буџет од наплаћене боравишне таксе; укупан приход од туризма/туристичким дестинацијама; број радних мјеста у сектору туризма; број ангажованих туристичких водича у туристичкој сезони; број валоризованих туристичких производа

Један од главних циљева Туристичке организације, између осталог, јесте сарадња и координација са привредним субјектима који обављају туристичку дјелатност, ради заједничког договарања, утврђивања и спровођења политике развоја туризма и његове промоције у оквиру стратегије развоја града. Планиране активности за наредну годину су између осталих и организовање семинара са другим Туристичким организацијама из Републике Српске у циљу унапређења бањског и сеоског туризма, сарадња са угоститељским објектима, с циљем побољшања туристичке понуде која би потенцијалним туристима омогућила тачне информације о туристичкој понуди Града Бијељине.

## **3.Организовање туристичке информативно – пропагандне дјелатности, културних, спортских и других манифестација од интереса за унапређење туризма општине, односно града:**

С тим у вези је и стављање у функцију сувенирнице ( инфо – пулт ) у самом центру града. Израда сувенира представља посебну понуду нашег града.

Основна дјелатност Туристичке организације Града Бијељине је промоција туристичких потенцијала Семберије која има за циљ мотивисање што већег броја туриста да се опредјеле да посјете наш град, да проведу краћи или дужи одмор у неком од туристичких, угоститељских, спортских и других објеката.

Упознавање потенцијалних гостију са оним што наша регија пружа је на сајмовима туризма, промоцијама по градовима у окружењу и иностранству, приликом посјета манифестацијама али исто тако и организовање манифестација у нашем граду. Пропагандни материјал је незаобилазна компонента у раду Туристичке организације и од његовог квалитета добрим дјелом зависи и ефекат на самог потенцијалног госта. Штампани материјал има значајно мјесто у виду промоције али све се више пажња посвећује и електронској презентације туристичких потенцијала. Публикације попут брошуре имају своју традицију, и настоји се приликом израде нових побољшати свако наредно издање. Туристички водич кроз Семберију је од првобитне верзије претрпио неколико измјена како би се постигла што већа ефикасност. У наредном периоду ће се наставити тренд осавремењавања брошуре како би туристима у нашем граду дала смјернице за обилазак туристичких потенцијала и боравак у угоститељским објектима.

Туристичка карта са пратећим садржајима показала се као веома ефикасан и користан штампани пропагандни материјал. На карти са уписаним улицама за туристе важну информацију представљају и инфраструктурни подаци. С обзиром да се град развија, мијења се и инфраструктура, планира се мјењати и мапа град у скаду са промјенама које се догоде. Добра стара разгледница мијења своју улогу и све више постаје сувенир. Обогаћивање ове колекције такође један од приоритета у планирању рада Туристичке организације. Постоје разгледнице са туристичким и вјерским мотивима али оно што би требало да обогати ову колекцију су разгледнице које промовишу манифестације које се организију у нашем граду.

Пропагадну активност употпуњује и промотивни туристички филм – Град Бијељина који представља све туристичке потенцијале и дестинације, као и остале знаменитости у нашем граду.

Када је ријеч о организацији манифестација, Бијељина може да се похвали великим бројем манифестација које гостима употпуњују садржај. Многи гости планирају своју посјету Бијељини баш у одређено вријеме када су за њих интересантне манифестације.

## **4.Промоција туриситичког производау модерној технологији и на друштвеним мрежама.**

Све више туриста истражује своје одредиште прије него што тамо крену. Процјењује се да преко 70% њих користе интернет како би нашли смештај или се боље упознали о смјештају и самој дестинацији и садржајима, активностима, дешавањима које иста нуди. Оно што пронађу на wеб сајту ће служити као показатељ да ли ће то мјесто и изабрати за боравак или не. У циљу што квалитетније презентације туристичких производа нашег града планирано је да се употпуњавање и уређивање андроид апликације, facebook странице, као и Web странице Туристичке организације Града Бијељине.

Такође, сходно започетим активностима у 2020. години, Туристичка организација Града Бијељине ће и током 2021. године наставити са анализом и извјештавањем о активностима промоције на друштвеним мрежама и страницама путем којих вршимо промоцију туристичке понуде нашег града. Унапређењем, редовно ажурирање и промоција андроид апликације Туристичке организације Града Бијељине је директан вид маркетинга који успјешно промовишу дестинације и туристичке потенцијале нашег града.

## **5. Активности директног маркетинга (привредни субјекти, удружења, образовне установе итд.)**

У 2021.години, као и у протеклом периоду Туристичка организација Града Бијељине ће наставити сарадњу са Привредном комором Бијељина, као и са бројним хотелима, мотелима и ресторанима на подручју града, као и привредним субјектима који су у индиректној вези са развојем туризма. Планирано је заједничко представље туристичке организације и заинтересованих привредних субјеката (хотела, мотела, ресторана) на Сајму туризма у Београду, Новом Саду и Бања Луци.

## **6.Промоција женског предузетништва у туризму**

У наредном периоду у плану је наставак сарадње са удружењима жена које израђују умјетнине од тканине, дрвета, порцелана, кроз заједничке наступе на сајмовима и манифестацијама у земљи и окружењу и свакако на Сајму туризма ''Бијељина - турист 2021''. Планирано је заједничко представљање на манифестацијама рукотворина у Србији и Републици Српској.

# САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА

***Сарадња са домаћим институцијама и субјектима у 2021. години:***

|  |  |
| --- | --- |
| Орган/организација | Активности/сарадња |
| Министарство трговине и туризма РС | * Сарадња са ресорним министарством у циљу у подржавања манифестација које организује Туристичка организација и за које су урађени пројекти („Умјетничка колонија“ и „Савска регата“), са циљем да ће Министарство трговине и туризма финансијски подржати ове манифестације. |
| Туристичка организација Републике Српске | * Промоција туристичких потенцијала и дестинација кроз заједничка наступања на сајмовима туризма у земљи и иностранству * Развој нових туристичких производа * Наставак учешћа у раду Координационог одбора ТОРС-а. |
| Привредна комора | * Сарадња на промоцији туристичких/привредних субјеката у туризму * Сарадња на подстицању партнерства јавног и приватног сектора * Сарадња на промоцији туристичке понуде Бијељине кроз заједничке наступе на сајмовима и манифестацијама. |
| Локалне/општинске туристичке организације у земљи и иностранству | * Учешће на манифестацијама које организују локалне туристичке организације у циљу одрживости тих манифестација. |
| Удружења | * Промоција туристичког производа кроз заједничке наступе на еко и етно сајмовима и манифестацијама у земљи . |

# 

# ИНФОРМАТИВНО – ПРОПАГАНДНА ДЈЕЛАТНОСТ

Туристичка организација Града Бијељина у 2021 години планира посјете сајмовима и манифестацијама у Србији, Црној Гори и Републици Српској као и у претходним годинама. Наш план зависи од препорука које буду дате због новонастале ситуације изазване COVID 19.

У складу са препорукама које буду на снази у 2021. години планирамо промотивне наступе на следећим манифестацијама:

* Међународни сајам туризма у Београду
* „Дани зиме на Козари 2021“ Приједор
* Међународни сајам туризма и активног одмора у Нишу
* Сајам туризма, опреме за хотелијерство и угоститељство МЕТУБЕС - Будва
* „Котлићијада“ – Котор Варош
* „Гастро фест Добој 2021“ у Добоју,
* „Дани купине 2021“ у Ваљеву
* Сајам привреде и туризма у Дервенти
* „Сајам шљиве, воћних ракија и меда“ Угљевик
* „Свјетски дан туризма 2021“
* „Дани пива“ – Зрењанин
* „Сајам привреде 2021“ у Модричи.
* Дрински котлић или Вишеградски скокови у Вишеграду
* „Дани бербе грожђа “ - Вршац
* Етно сајам Лакташи
* Сајам туризма у Новом Саду
* „Сајам лова, риболова, старих заната и сеоског туризма“ - Трстеник
* Међународни сајам туризма и угоститељства „ЛОРИМЕС 2021“ Бања Лука,
* Међународни сајам туризма и сеоског туризма у Крагујевцу.

# ОРГАНИЗОВАЊЕ МАНИФЕСТАЦИЈА

На подручју Града Бијељина одржавају се различите манифестације, сајмови, културни и спортски догађаји који доприносе разноврсности туристичке понуде. Највећу пажњу туриста привлаче манифестације посвећене његовању традиције, обичаја и фолклора.

Једна од основних карактеристика манифестација јесте масовност, те у време одржавања истих наш град биљежи већу посјећеност. Многе манифестације, посебно оне са дугом традицијом, имају своју сталну публику која долази са циљем да види манифестацију, доживи атмосферу и понесе утисак. Отуда су манифестације директно у функцији повећања туристичког промета.

Туристичка организација Бијељина планира у 2021. години да организује следеће манифестације као организатор:

***Међународни сајам туризма и гастрокултуре „Бијељина-турист 2021“.***

Сајам туризма је већ традиционална манифестација која се одржава сваке године и траје два дана. Специфичност овога сајма огледа се у томе што је то сајам са ширим спектром садржаја и излагача, свега онога што је везано за туристичку привреду али и промоцију регионалних манифестација као и националних кухиња

***''Међународна умјетничка колонија2021'' (саборовање умјетника).***

Једна од значајних манифестација тог типа у региону је Умјетничка колонија (саборовање умјетника), као необичан вид промоције сеоског туризма али и укупне туристичке понуде.

Колонија окупља око 20-так умјетника из Републике Српске и Србије и 10-так умјетника из Бијељине који сликају, иконопишу и раде графике инспирисани Семберијом. У зависности од интересовања ангажоваће се и студенти Слобомир П Универзитета и ученици средњих и основних школа из Бијељине. Оно што је најзначајније, а суштински битно за Туристичку организацију је промоција путем личних импресија учесника, који се често поново враћају у наш град.

***„Пантелински дани 2021“***

Почетак августа традиционално је у знаку Пантелинских дана. То је празник традиције и културе. Градска управа Града Бијељина, Туристичка организација Града Бијељина, Центар за културу, Народна библиотека ''Филип Вишњић'', Музеј ''Семберија'' сваке године припреме богат програм културно-забавних и спортских дешавања.

***„Златни котлић Семберије 2021“***

Одржава се почетком августа за Пантелинске дане у склопу Бање Дворови или на некој другој локацији у Бијељини, у организацији Туристичке организације Бијељина, а под покровитељством Града Бијељина. Кроз ову манифестацију се промовише спортско-риболовни туризам.

***„Савска регата 2021“***

Организатор ове манифестације је Град Бијељина - Одјељење за борачко – инвалидску и цивилну заштиту и Туристичка организација града Бијељине.

***„Митровдански вашар“***

„Митровдански вашар“ одржава се у Новембру на простору Агротржног центра „Кнез Иво од Семберије“. Циљ ове манифестације је очување наше традиције уз богат културно – забавни програм, излижбу кућне радиности и народног стваралаштва, изложбу пољопривредних производа и кућних љубимаца. У оквиру такмичарског дијела организује се припрема свадбарског купуса – Купусијада.

# ФИНАНСИЈСКИ ПЛАН УТРОШКА СРЕДСТАВА ПО МАНИФЕСТАЦИЈАМА ЗА 2021. ГОДИНУ ПРЕМА ПРОГРАМУ РАДА

* **Међународни сајам туризма и гастрокултуре „БИЈЕЉИНА ТУРИСТ“**
* **Савска регата**
* **„Златни котлић Семберије“**
* **„Пантелински дани“**
* **''Међународна умјетничка колонија''**
* Израда „redizajn web stranice“
* Путни трошкови на манифестацијама које организује Туристичка организација Града Бијељина
* Међународни сајам туризма у Београду
* „Дани зиме на Козари“ – Приједор
* Сајам туризма МЕТУБЕС – Будва
* Међународни сајам туризма у Нишу
* „Котлићијада“ Котор Варош
* „Гастро фест Добој “
* „Дани купине“ у Ваљеву
* Сајам привреде и туризма у Дервенти
* „Сајам привреде Модрича“
* „Сајам шљиве, воћних ракија и меда“ у Угљевику
* „Свјетски дан турзма“ у Републици Српској
* „Дани пива“ Зрењанин
* Дрински котлић или Вишеградски скокови у Вишеграду
* **''**Дани бербе грожђа“ Вршац
* Етно сајам Лакташи
* Сајам туризма у Новом Саду
* Сајам лова, риболова, старих заната и сеоског туризма Трстеник
* Сајам туризма и угоститељства у Бања Луци „ЛОРИМЕС“
* Сајам туризма и сеоског туризма и сајам зимнице и домаће радиности у Крагујевцу
* „Митровдански вашар“

Туристичка организација Града Бијељина за организовање својих манифестација планира да потроши 94.000,00 КМ, а за учешће на менифестацијама и сајмовима у земљи и окружењу 16.000,00 КМ.

Финансијски план Туристичке организације за 2021. годину је сачињен након детаљне анализе наплате боравишне таксе у претходним годинама. На тако утврђеном финансијском плану је заснован плана Туристичке организације за 2021.годину.

Туристича организација Града Бијељина планира израду нове Веб платформе која ће имати двадесетак виртуелних шетњи којима ће се представити туристички производ нашег града. На овај начин туристи ће се моћи упознати са дестинацијом у коју долази.

|  |  |  |  |
| --- | --- | --- | --- |
|  | **2018. година** | **2019. година** | **2020. година** |
| **БОРАВИШНА ТАКСА** | 99.100,51 КМ | 113.562,20 КМ | 75.042,64 KM |

Стање на рачуну посебних намјена за боравишну таксу на дан 31.12.2020. године износи 111.697,02 КМ. У току 2020. године Одјељење за финансије са рачуна посебних намјена утрошени износ од 59.283,40 КМ нису раскњижили. Од 111.697,02 КМ, у току 2020 године за програмске активности утрошено је 59.283,40 КМ, а износ од 52.414,62 КМ је остао на рачуну посебних намјена за 2021 годину.

Број: 87/21 В.Д. Директор Туристичке организације

Датум: 08.02.2021. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Раденко Тешић